
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 73 

21 Ιανουάριου 2004 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «Ίδρυμα Υποστήριξης του Πατριαρ¬ 
χείου Αλεξανδρείας και πόσης Αφρικής» και κύρω¬ 
ση του οργανισμού αυτού. 1 

ΑΠΟΦΑΣΕΙΣ 

Χαρακτηρισμός ως νεώτερου μνημείου του Ιερού Να¬ 
ού της Γέννησης του Χριστού του επονομαζόμενου 


Χριστοκοπίδη στην περιοχή Ψυρρή στην Αθήνα. .. 2 

Τροποποίηση της 1518/20.12.2001 απόφασης του 
Δ.Σ. του Γ Πε.Σ.Υ. Αττικής. 3 


ΠΡΟΕΔΡΙΚΑ ΔΙΑΤΑΓΜΑΤΑ 


Ο) 

Έγκριση σύστασης του κοινωφελούς ιδρύματος με την 
επωνυμία «Ίδρυμα Υποστήριξης του Πατριαρχείου 
Αλεξανδρείας και πόσης Αφρικής» και κύρωση του ορ¬ 
γανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την 5.445/23.12.2002 πράξη της συμβολαιογράφου 
Αθηνών Φωτεινής Περικλή Τρίγαζη και την 5.557/1.4.2003 
πράξη της ιδίας συμβ/φου, με την οποία η Α.Θ.Μ. Πάπας 
και Πατριάρχης Αλεξανδρείας και πόσης Αφρικής Πέτρος 
Ζ' κατά κόσμο Πέτρος Παπαπέτρου του Παναγιώτη, σύ¬ 
στησε κοινωφελές ίδρυμα με την επωνυμία «Ίδρυμα Υπο¬ 
στήριξης του Πατριαρχείου Αλεξανδρείας και πόσης 
Αφρικής» και με έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 24.2.2003 γνωμοδότηση του Συμβουλίου 
Εθνικών Κληροδοτημάτων. 

4. Την 1065956/863/Α0006/15.7.2003 κοινή απόφαση 
του Πρωθυπουργού και του Υπουργού Οικονομίας και Οι¬ 
κονομικών, με την οποία ανατέθηκαν αρμοδιότητες στους 


Υφυπουργούς Οικονομίας και Οικονομικών (ΦΕΚ 
985/16.7.2003τ. Β'). 

5. Την ΑΣ1246/31.10.2001 (ΦΕΚ 1486/Β') κοινή απόφα- 
σητου Πρωθυπουργού καιτου Υπουργού Εξωτερικών, με 
την οποία ανατέθηκαν αρμοδιότητες του Υπουργού Εξω¬ 
τερικών, στον Υφυπουργό Εξωτερικών. 

6. Την 70697/22.7.2003 απόφαση του Πρωθυπουργού 
καιτου Υπουργού Υγείας και Πρόνοιας, με την οποία ανα¬ 
τέθηκαν αρμοδιότητες στους Υφυπουργούς Υγείας και 
Πρόνοιας (ΦΕΚ 1012/22.7.2003τ.Β'). 

Με πρόταση των Υπουργών Εθνικής Παιδείας & Θρη¬ 
σκευμάτων και Πολιτισμού καθώς και των Υφυπουργών 
Οικονομίας και Οικονομικών, Εξωτερικών και Υγείας- 
Πρόνοιας αποφασίζουμε: 

ΑΡΘΡΟ μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία: «Ίδρυμα Υποστήριξης, του Πατριαρχεί¬ 
ου Αλεξανδρείας και πόσης Αφρικής», η οποία έγινε από 
την Α.Θ.Μ. τον Πάπα και Πατριάρχη Αλεξανδρείας και πό¬ 
σης Αφρικής Πέτρο Ζ', κατά κόσμον Πέτρο Παπαπέτρου 
του Παναγιώτη με τις 5.445/23.12.2002 πράξη της συμβο¬ 
λαιογράφου Αθηνών Φωτεινής Περικλή Τ ρίγαζη και την 
5.557/1.4.2003 πράξη της ιδίας συμβ/φου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομίας και Οικονομικών, Εξωτερικών, Εθνικής 
Παιδείας και Θρησκευμάτων Υγείας - Πρόνοιας και Πολι¬ 
τισμού και διέπεται από τις διατάξεις των ανωτέρω συ¬ 
στατικών πράξεων, του παρακάτω οργανισμού, του α.ν. 
2039/1939 και των διαταγμάτων που εκδόθηκαν ή θα εκ- 
δοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από είκοσι ένα 
(21) άρθρα και καταχωρίζεται παρακάτω: 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «Ίδρυμα Υποστήριξης του Πατριαρχεί¬ 
ου Αλεξανδρείας και πόσης Αφρικής». 

Άρθρο 1 

Μορφή - Επωνυμία - Έδρα - Σφραγίδα 
1. Το κοινωφελές ίδρυμα με την επωνυμία «Ίδρυμα Υπο- 

στήριξης του Πατριαρχείου Αλεξανδρείας και πόσης 
Αφρικής», που συστήθηκε από την Α.Θ.Μ. τον Πάπα και 
Πατριάρχη Αλεξανδρείας και πόσης Αφρικής Πέτρο Ζ', 
κατά κόσμον Πέτρο Παπαπέτρου του Παναγιώτη με την 
5.445/23.12.2002 πράξη της συμβολαιογράφου Αθηνών 
Φωτεινής Περικλή Τρίγαζη και την 5.557/1.4.2003 πράξη 
της ιδίας συμβ/φου, αποτελεί νομικό πρόσωπο ιδιωτικού 
δικαίου και διέπεται από τις διατάξεις της ανωτέρω συ¬ 
στατικής πράξης, του παρόντος οργανισμού, του Α.Ν. 
2039/1939 όπως κάθε φορά ισχύει ο νόμος αυτός και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

Επωνυμία του ιδρύματος για τις σχέσεις του με την αλ¬ 
λοδαπή, θα χρησιμοποιείται ο τίτλος «ΡουηόαΙίοπ Ιογ ΙΟθ 
δυρροτί Οί ί0Θ Ρ3ΐΝ3ΙΌίΐ3ΐθ Οί ΑΙΘΧ3Π0Ν3 3Π0 311 ΑΪΠ03». 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος «Ίδρυμα Υποστήριξης του Πατριαρχείου Αλε¬ 
ξανδρείας και πάσης Αφρικής» και στη μέση φέρει απει¬ 
κόνιση του Εμβλήματος του Πατριαρχείου. 

Άρθρο 2 
Σκοπός 

Σκοπός του ιδρύματος είναι: 

Α) Η βαθύτερη γνωριμία με τις ρίζες της Ελληνορθόδο¬ 
ξης παράδοσης και η διάδοση, με κάθε τρόπο, της Εκ¬ 
κλησιαστικής και Βυζαντινής γραμματείας, παιδείας και 
τέχνης. 

Β) Η ενίσχυση του πολυμερούς πνευματικού, πολιτιστι¬ 
κού, φιλανθρωπικού και ιεραποστολικού έργου του Πα¬ 
τριαρχείου Αλεξανδρείας και πάσης Αφρικής. 

Άρθρο 3 

Μέσα πραγματοποίησης των σκοπών 

1. Η πραγματοποίηση του σκοπού του ιδρύματος, που 
αναφέρεται στο στοιχείο (α) του προηγούμενου άρθρου, 
επιδιώκεται εκτός των άλλων και μετά ακόλουθα μέσα: α) 
Μετη μελέτη, καλλιέργεια και διάδοση της Πατερικής σο¬ 
φίας, β) με τη μετάφραση σε άλλες γλώσσες και ιδίως 
στην αραβική κειμένων Ελλήνων Πατέρων, γ) μετη μετά¬ 
φραση στην Ελληνική Πατερικών κειμένων που έχουν δια¬ 
σωθεί μόνο στις αρχαίες ανατολικές γλώσσες, δ) με την 
έκδοση βιβλίων και περιοδικών Άγιο - Πατερικού, Μοναχι¬ 
κού, ιστορικού και επιστημονικού χαρακτήρα, για τη θρη¬ 
σκευτική κατάρτιση και πνευματική καλλιέργεια και για 
την προαγωγή της επιστημονικής έρευνας και πληροφό¬ 
ρησης σε θέματα εκκλησιαστικής ζωής, τέχνης και ιστο¬ 
ρίας, ε) με τη δημιουργία ιδιόκτητου σύγχρονου τυπο¬ 
γραφικού συγκροτήματος και στ) με τις κατάλληλες δια¬ 
λέξεις και προβολές. 

2. Η πραγματοποίηση του σκοπού του ιδρύματος, που 
αναφέρεται στο στοιχείο (β) του προηγούμενου άρθρου, 
επιδιώκεται μεταξύ των άλλων και με τους παρακάτω τρό¬ 
πους, αλλά πάντοτε μετά από σύμφωνη γνώμη του Πα¬ 
τριαρχείου Αλεξανδρείας και πάσης Αφρικής: 

α) Την κατάλληλη ενημέρωση των ελληνορθόδοξων, τη 
δημιουργία κατάλληλων πολιτιστικών κέντρων σε διάφο¬ 
ρες πόλεις της Ελλάδας και μουσειακών χώρων σχετικών 
με τον σκοπό του ιδρύματος, την ενίσχυση των μετοχίων 
του Πατριαρχείου, τη συστηματική διοργάνωση ιεραπο- 
δημιών στις επαρχίεςτου Πατριαρχείου, με απώτερο στό¬ 


χο την καλή επάνδρωση του Πατριαρχείου και των Ιερών 
Προσκυνημάτων αυτού. 

β) Την επιστημονική έρευνα, κατάταξη, αξιοποίηση και 
συντήρηση του κειμηλιακού πλούτου, των αρχαιολογικών 
μνημείων, και των Ιερών Προσκυνημάτων κατοχής νομής 
ή κυριότητας του Πατριαρχείου Αλεξανδρείας και πάσης 
Αφρικής, καθώς καιτων Μετοχίων και των Μονυδρίων αυ¬ 
τού μέσα και έξω από το χώρο της πνευματικής δικαιοδο¬ 
σίας του, που επιδιώκεται κυρίως με την αποστολή ειδι¬ 
κευμένων επιστημόνων για την έρευνα, απογραφή και με¬ 
λέτη των κάθε φύσης μνημείων και θησαυρών του, τις 
αρχαιολογικές ανασκαφές στα αρχαία μνημεία, κελλιά, 
μοναστήρια, Ναούς κ.λπ., που έχουν, μεταξύ άλλων, πολ¬ 
λές Ελληνικές επιγραφές, με τη συναίνεση των αρμόδιων 
επιτόπιων Αρχών, τη μελέτη και τη συντήρηση αρχαίωνει- 
κόνων, χειρογράφων, αρχείων και κειμηλίων, τη συμπλή¬ 
ρωση και τον εμπλουτισμό της βιβλιοθήκης της Αδελφό¬ 
τητας, μετά αναγκαία έντυπα διαφόρων χρήσεων και τον 
εξοπλισμό της με τεχνικά μέσα προς φιλμογράφηση χει¬ 
ρογράφων, κωδικών και εγγράφων και παραγωγή αντι¬ 
γράφων σε μικροφίλμς, τη δημιουργία φωτογραφικού 
αρχείου εικόνων και κειμηλίων, την έκδοση των σχετικών 
με το Πατριαρχείο επιστημονικών εργασιών και των έρ¬ 
γων τέχνης που της ανήκουν, τη χορήγηση υποτροφιών 
σε μοναχούς ή και λαϊκούς που επιθυμούν την απόκτηση 
ειδικών τεχνικών και επιστημονικών γνώσεων για να προ¬ 
σφέρουν υπηρεσίες στο Πατριαρχείο κ.τ.λ. 

γ) Τη διατήρηση και συντήρηση των Ιερών Προσκυνη¬ 
μάτων και εν γένει κτισμάτων του Πατριαρχείου, καθώς 
και την αρχαιολογική αποκατάστασή τους, τη στήριξη και 
διαφύλαξη των κτισμάτων και έργων που κινδυνεύουν να 
καταρρεύσουν ή να καταστραφούν, την εκτέλεση ανα- 
στηλωτικών εργασιών κ.λπ. 

δ) Την κατασκευή, συμπλήρωση και συντήρηση της 
αναγκαίας τεχνολογικής υποδομής του Πατριαρχείου 
Αλεξανδρείας και πάσης Αφρικής, ιδίως του υδρευτικού, 
υδραυλικού, αρδευτικού και ηλεκτρικού συστήματος, του 
ηλεκτρονικού εξοπλισμού του, των συστημάτων πυρα¬ 
σφάλειας και προστασίας από κλοπή κλπ. 

ε) Την προσπάθεια να ανταποκριθεί το Πατριαρχείο 
στις ευθύνες του στις εκκλησιαστικές επαρχίες του και 
αλλαχού. 

στ) Την προσπάθεια να ανταποκριθεί το Πατριαρχείο 
στις ευθύνες συντήρησης των Ιερών Προσκυνημάτων 
που βρίσκονται στην κατοχή του, νομή και κυριότητάτου. 

ζ) Την ενίσχυση του μεγάλου σε έκταση φιλανθρωπι¬ 
κού, πολιτιστικού και ιεραποστολικού έργου του Πα¬ 
τριαρχείου, το οποίο επιδιώκεται κυρίως με παροχές κά¬ 
θε μορφής στο ποίμνιό του. 

η) Την αρωγή του προς το Πατριαρχείο για την ορθολο¬ 
γικότερη και επωφελέστερη αξιοποίηση, υπεράσπιση και 
κατοχύρωση της κινητής και ακίνητης περιουσίας του και 
των οικονομικών του πόρων, ώστε να μπορέσει να εκτε- 
λέσει χωρίς εμπόδια την αποστολή του. 

3. Το ίδρυμα αποτελεί μη κυβερνητική οργάνωση. 

Άρθρο 4 

Περιουσία - Πόροι 

1. Περιουσία του ιδρύματος αποτελούν: 

α) ποσό χιλίων (1.000) ευρώ. 

β) Το επίτης οδού Σκουφά 51, Αθήνα στον 3ο όροφο ευ¬ 
ρισκόμενο ακίνητο, επιφάνειας 103 τ.μ. περίπου με απο- 

θηκευτικούς χώρους, όπου θα έχει και την έδρα του το 
Ίδρυμα και όπου θα εγκατασταθούν τα γραφεία του και 
θα γίνονται οι συνεδριάσεις του Διοικητικού Συμβουλίου. 
2. Πόροι του ιδρύματος είναι: 

α) Τα έσοδα από την πώληση ακινήτων άλλων πλην του 
παραπάνω αναφερομένου ή μίσθωση των περιουσιακών 
στοιχείωντου ιδρύματος, την διάθεση των βιβλίωντου και 
γενικά τα έσοδα από την εκμετάλλευση της περιουσίας 
του και 

β) Οι εισφορές και επιχορηγήσεις, καθώς και οι κληρο¬ 
νομιές, κληροδοσίες και δωρεές οποιουδήποτε φυσικού 
ή νομικού προσώπου προς αυτό, 
γ) Ενίσχυση από τον κρατικό προϋπολογισμό, 
δ) Πόροι προερχόμενοι από την Ευρωπαϊκή Ένωση. 

Άρθρο 5 

Τμήματατου Ιδρύματος 

1. Στο ίδρυμα λειτουργούντα ακόλουθα τμήματα: 
α. Τμήμα Α' (Πνευματικό και φιλανθρωπικό) 

Το Τμήμα αυτό έχει σαν έργο την επάνδρωση του Πα¬ 
τριαρχείου Αλεξανδρείας και πάσης Αφρικής και την ενί¬ 
σχυση του φιλανθρωπικού και κοινωνικού έργου αυτής, 
β. Τμήμα Β' (Πολιτιστικό και μορφωτικό) 

Το Τμήμα αυτό έχει σαν έργο την εξυπηρέτηση των ει¬ 
δικότερων σκοπών, των σχετικών με τη μελέτη, καλλιέρ¬ 
γεια και διάδοση της Πατερικής σοφίας, με τη συγγραφή 
και διάθεση βιβλίων και περιοδικών, μοναχικού, ιστορικού 
και επιστημονικού χαρακτήρα και γενικά με την ενίσχυση 
του πολιτιστικού, μορφωτικού και ιεραποστολικού έργου 
του Πατριαρχείου Αλεξανδρείας και πάσης Αφρικής, 
γ. Τμήμα Γ (Συντήρησης και μελέτης χειρογράφων και 
αρχείων). 

Το Τμήμα αυτό έχει σαν έργο την εξυπηρέτηση των ει¬ 
δικότερων σκοπών του ιδρύματος, των σχετικών με την 
αποστολή ειδικευμένων επιστημόνων για την έρευνα και 
μελέτη των χειρογράφων και αρχείων του Πατριαρχείου, 
με τη συντήρηση αυτών, τη συμπλήρωση και τον εμπλου¬ 
τισμό της βιβλιοθήκης της με έντυπα διαφόρων χρήσεων 
και με τεχνικά μέσα φιλμογράφησης και παραγωγή μι- 
κροφίλμς, με την χορήγηση υποτροφιών για την απόκτη¬ 
ση σχετικών τεχνικών και επιστημονικών γνώσεων, τη δη¬ 
μοσίευση σχετικών επιστημονικών μελετών κ.λπ. 
δ. Τμήμα Δ' (Συντήρησης και μελέτης εικόνων και κειμη¬ 
λίων). 

Το Τμήμα αυτό έχει σαν έργο την εξυπηρέτηση των ει¬ 
δικότερων σκοπώντου ιδρύματος, που αφορούντην απο¬ 
στολή ειδικευμένων επιστημόνων για την έρευνα και με¬ 
λέτη των μνημείων και θησαυρών του Πατριαρχείου, τη 
συντήρηση των αρχαίων εικόνων και κειμηλίων αυτού, τη 
δημιουργία φωτογραφικού αρχείου αυτών, τη δημοσίευ¬ 
ση σχετικών επιστημονικών εργασιών και των έργων τέ¬ 
χνης του Πατριαρχείου κ.λπ. 
ε. Τμήμα Ε' (Αναστήλωσης και ανασκαφών). 

Το Τμήμα αυτό έχει σαν έργο την εξυπηρέτηση των ει¬ 
δικότερων σκοπών του ιδρύματος, που έχουν σχέση με 
την έρευνα και μελέτη των έργων, εγκαταστάσεων και 
μνημείων του Πατριαρχείου και των ευρισκομένων εκτός 
αυτού κελλίων, μοναστηρίων, Ναών, μετοχίων κ.τ.λ., την 
αρχαιολογική αποκατάστασή τους, τη διατήρηση και 
προστασία τούτων, τη διενέργεια αρχαιολογικών ανα¬ 
σκαφών, τηντοπογραφική αποτύπωση του Πατριαρχείου 


και των γύρω χώρων, τη δημοσίευση των σχετικών επι¬ 
στημονικών εργασιών κ.τ.λ. 
στ. Τμήμα ΣΤ' (Εκδοτικό). 

Το Τμήμα αυτό έχει σαν έργο την εξυπηρέτηση των ει¬ 
δικότερων σκοπώντου ιδρύματος που είναι σχετικοί με τη 
μετάφραση σε άλλες γλώσσες των ελληνικών Πατερικών 
κειμένων, με τη μετάφραση στην ελληνική γλώσσα των 
Πατερικών κειμένων που είναι γραμμένα στις αρχαίες 
ανατολικές γλώσσες, με την έκδοση βιβλίων και περιοδι¬ 
κών μοναχικού και ιστορικού περιεχομένου και επιστημο¬ 
νικών εργασιών και έργων τέχνης του πατριαρχείου, που 
αναφέρονται στα Τμήματα Β', Γ, Δ' και Ε'του ιδρύματος 
και σε άλλες εκτυπωτικές δραστηριότητες αυτού, οι οποί¬ 
ες συνδέονται άμεσα ή έμμεσα με τους σκοπούς του 
ιδρύματος, 
ζ. Τμήμα Ζ' (Τεχνικό). 

Το Τμήμα αυτό έχει σαν έργο την εξυπηρέτηση των ει¬ 
δικότερων σκοπώντου ιδρύματος, που αναφέρονται στην 
κατασκευή συμπλήρωση και συντήρηση του υδρευτικού, 
υδραυλικού και ηλεκτρικού συστήματος, του συστήμα¬ 
τος πυρασφαλείας, προστασίας από κλοπή και γενικά κά¬ 
θε τεχνολογικής ανάγκης του Πατριαρχείου, 
η. Τμήμα Η' (Νομικό) 

Το Τμήμα αυτό έχει σαν έργο την εξυπηρέτηση των ει¬ 
δικότερων σκοπώντου ιδρύματος, που αναφέρονται στη 
νομική υποστήριξη του Πατριαρχείου Αλεξανδρείας και 
πάσης Αφρικής και την εν γένει υποστήριξη της στην δια¬ 
φύλαξη των παραδοσιακών δικαιωμάτων του, καθώς και 
των περιουσιακών του στοιχείων, 
θ. Τμήμα Θ' Εκπαίδευσης 

Το Τμήμα αυτό έχει σαν έργο την εξυπηρέτηση των ει¬ 
δικότερων σκοπώντου ιδρύματος, που αναφέρονται στην 
εκπαίδευση και επιμόρφωση των μελών του Πατριαρχεί¬ 
ου καιτηνπροσέλκυση σε αυτό νέων ιερέων και μοναχών, 
ι. Τμήμα Γ (Δημοσίων σχέσεων). 

Το Τμήμα αυτό έχει σαν έργο την εξυπηρέτηση και καλ¬ 
λιέργεια των σχέσεων του ιδρύματος και του Πατριαρχεί¬ 
ου Αλεξανδρείας και πάσης Αφρικής με τις Δημόσιες Αρ¬ 
χές, το κοινό και διάφορα ανάλογα ιδρύματα στην Ελλά¬ 
δα και στην αλλοδαπή, 
ια. Τμήμα ΙΑ' (Οικονομικών υποθέσεων). 

Το Τμήμα αυτό έχει σαν έργο την τήρηση των λογαρια¬ 
σμών, τη διαχείριση και ανάπτυξη των οικονομικών πόρων 
του ιδρύματος. Επίσης, τη συνδρομή στην προσπάθεια 
του Πατριαρχείου για ορθολογικότερη και επωφελέστε¬ 
ρη αξιοποίηση της κινητής και ακίνητης περιουσίας του 
και των οικονομικών πόρων αυτού. 

2. Όταν ο ίδιος σκοπός εξυπηρετείται από περισσότερα 
από ένα Τμήματα, αυτά επιδιώκουν την πραγματοποίησή 
του σε συνεργασία και κάθε ένα κατά την αρμοδιότητά 
του. 

3. Η έναρξη λειτουργίας κάθε Τμήματος θα γίνεται μετά 
τη λήψη σχετικής απόφασης του Διοικητικού Συμβουλί¬ 
ου. 

Άρθρο 6 

Όργανα του ιδρύματος. 

Ηλειτουργίατου ιδρύματος πραγματοποιείται με τα πα¬ 
ρακάτω όργανα αυτού: 

α) Η σύνοδος του Πατριαρχείου Αλεξανδρείας και πά¬ 
σης Αφρικής, νόμιμα εκπροσωπούμενη, 
β) Το Διοικητικό Συμβούλιο. 

γ) Τον Γενικό Διευθυντή, και 

δ) Τη Διοικούσα Επιτροπή κάθε Τμήματος. 

Άρθρο 7 

Πατριαρχείο Αλεξανδρείας και πόσης Αφρικής 

Το Πατριαρχείο Αλεξανδρείας και πόσης Αφρικής ως 
ιδρυτής, αποτελεί το ανώτατο όργανο του και ασκεί δια 
της Ιερός Συνόδου τις εξής αρμοδιότητες: 

α) Επικυρώνει τα μέλη του Διοικητικού Συμβουλίου με 
θητεία, τα οποία προτείνονται σε αυτήν από τον Υπουργό 
Εξωτερικών κατόπιν συνεννοήσεως του με τον Πατριάρ¬ 
χη- 

β) επιψηφίζει τον οικονομικό απολογισμό, τον προ¬ 
γραμματισμό, τον προϋπολογισμό καιτον ισολογισμό του 
ιδρύματος, οι οποίοι υποβάλλονται προς τούτο σ’ αυτή 
κάθε χρόνο. 

Άρθρο 8 

Διοικητικό Συμβούλιο 

1. Το ίδρυμα διοικείται από εννεαμελές Διοικητικό Συμ¬ 
βούλιο που αποτελείται από: 

α) Τον εκάστοτε Πατριάρχη Αλεξανδρείας και πάσης 
Αφρικής, ως Πρόεδρο, 

β) τον εκάστοτε Έξαρχο του Πατριαρχείου Αλεξανδρεί¬ 
ας και πάσης Αφρικής στην Αθήνα, ως Αντιπρόεδρο, 
γ) ο εκάστοτε διοριζόμενος από τον Πατριάρχη Νομι¬ 
κός Σύμβουλος του Πατριαρχείου Αλεξανδρείας και πά¬ 
σης Αφρικής, 

δ) ένα εκπρόσωπο του Υπουργείου Εξωτερικών που θα 
πρέπει να είναι υπάλληλος του διπλωματικού κλάδου με 
πρεσβευτικό βαθμό, υποδεικνυόμενος από τον Υπουργό 
Εξωτερικών, 

ε) ένα εκπρόσωπο του Υπουργείου Οικονομίας και Οι¬ 
κονομικών που θα πρέπει να είναι υπάλληλος ΠΕ του 
Υπουργείου αυτού με βαθμό τουλάχιστον Διευθυντή, 
υποδεικνυόμενος από τον Υπουργό Οικονομίας και Οικο¬ 
νομικών, 

στ) ένα πρόσωπο κύρους, που είναι διοικητής ή υποδι¬ 
οικητής ή ανώτατο στέλεχος της Τράπεζας της Ελλάδας, 
υποδεικνυόμενο από το διοικητικό συμβούλιο αυτής, 
ζ) τρία πρόσωπα κύρους που ορίζονται μετά από συμ¬ 
φωνία του Πατριάρχη Αλεξανδρείας και πάσης Αφρικής 
με τον Υπουργό Εξωτερικών. 

2. Τον Πατριάρχη απουσιάζοντα αναπληρώνει Αρχιερέ¬ 
ας του Πατριαρχείου Αλεξανδρείας και πάσης Αφρικής 
υποδεικνυόμενο από αυτόν με έγγραφη εξουσιοδότησή 
του. Την προεδρία του διοικητικού συμβουλίου ασκεί 
στην περίπτωση αυτή ο Αντιπρόεδρος του Ιδρύματος. 

3. Ως μέλη του πρώτου Διοικητικού Συμβουλίου ορίζο¬ 
νται οι: 1) Αυτού Θειοτάτη Μακαριστής Πατριάρχης Αλε¬ 
ξανδρείας και πάσης Αφρικής Πέτρος (κατά κόσμο Πέ¬ 
τρος Παπαπέτρου), Πρόεδρος. 

2) Έξαρχος Πατριαρχείου Αλεξανδρείας και πάσης 
Αφρικής, Μητροπολίτης Καρθαγένης Χρυσόστομος (κα¬ 
τά κόσμο Χρυσόστομος Παπαδόπουλος), αντιπρόεδρος. 

3) Γεώργιος Μαύρος, νομικός Σύμβουλος Πατριαρχεί¬ 
ου Αλεξανδρείας. 

4) Παναγιώτης Καρακάσης, Πρέσβυς, εκπρόσωπος 
Υπουργείου Εξωτερικών. 

5) Ιωάννης Μαρίνης, εκπρόσωπος Υπουργείου Οικονο¬ 
μίας και Οικονομικών. 


6) Νικόλαος Γκαργκάνας, Διοικητής Τραπέζης Ελλά¬ 
δος. 

7) Στέλιος Παπαδημητρίου, Πρόεδρος Διοικητικού Συμ¬ 
βουλίου Ωνασείου Ιδρύματος. 

8) Νικόλαος Αναλυτής, εκπρόσωπος Συνδέσμου Ελλή¬ 
νων Βιομηχάνων. 

9) Μιχάλης Γενίτσαρης, Πρόεδρος Συνδέσμου Εξαγω- 
γέων Βορείου Ελλάδος. 

4. Η θητεία των μελώντου πρώτου Διοικητικού Συμβου¬ 
λίου αρχίζει από τη δημοσίευση του νόμου με τον οποίο 
εγκρίνεται ο παρόν οργανισμός και λήγει την 31η Ιανουά¬ 
ριου του τέταρτου έτους από τη δημοσίευση τούτου. 

5. Τα μέλη του Διοικητικού Συμβουλίου με θητεία προ- 
τείνονται από τον Υπουργό Εξωτερικών σε συνεννόηση 
με τον Πατριάρχη και επικυρώνονται από την Σύνοδο του 
Πατριαρχείου Αλεξανδρείας και πάσης Αφρικής. 

6. Η θητεία των μελών του Διοικητικού Συμβουλίου, 
εκτός από τους κάθε φορά Πατριάρχη και Έξαρχο του 
Πατριαρχείου Αλεξανδρείας και πάσης Αφρικής στην 
Αθήνα, είναι τριετής, εφόσον αυτά διατηρούν την ιδιότη¬ 
τά τους. Τα μέλη είναι επανεκλέξιμα. Η θητεία των μελών 
αρχίζει την 1η Φεβρουάριου και λήγει την 31 η Ιανουάριου 
του τελευταίου (τρίτου) έτους. Αν μέχρι τη λήξη της θη¬ 
τείας των μελών του Διοικητικού Συμβουλίου, δεν έχουν 
γνωστοποιηθεί σ’ αυτά οι αντικαταστάτες τους, τα μέλη 
αυτά εξακολουθούν να ασκούν πλήρως όλα τα καθήκο- 
ντά τους μέχρι να γνωστοποιηθεί ο διορισμός των νέων 
μελών. 

7. Το Διοικητικό Συμβούλιο συνεδριάζειτακτικά κάθε δί- 
μηνο και έκτακτα όταν παρουσιάζεται ανάγκη κατά την 
κρίση του Προέδρου ή του νόμιμου αναπληρωτή του ή 
όταν ζητήσουν τούτο τρία (3) τουλάχιστον μέλη του Διοι¬ 
κητικού Συμβουλίου με γραπτή αίτησή τους προς τον 
Πρόεδρο ή το νόμιμο αναπληρωτή του. 

8. Το Διοικητικό Συμβούλιο συνεδριάζει έγκυρα όταν εί¬ 
ναι παρόντα πέντε (5) τουλάχιστον μέλη του και αποφασί¬ 
ζει κατάπλειοψηφίατωντριών(3) μελώντου. 

9. Στις συνεδριάσεις του Διοικητικού Συμβουλίου συμ¬ 
μετέχει και ο Γ ενικός Διευθυντής, χωρίς δικαίωμα ψήφου. 
Επίσης καλούνται και οι Πρόεδροι των Διοικουσών Επι¬ 
τροπών των Τμημάτων ή οι αναπληρωτές τους, εφόσον 
συζητείται θέμα που αφορά το Τμήμα στο οποίο προΐστα- 
νται. 

10. Ο Γραμματέας και ο Ταμίας του Διοικητικού Συμ¬ 
βουλίου, καθώς και οι αναπληρωτές τους, εκλέγονται με 
απόφαση των μελών του στην πρώτη συνεδρίαση μετά το 
ορισμό τους. 

11. Για κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρίζονται όλες οι 
αποφάσεις που λαμβάνονται απ' αυτό, καθώς και η γνώμη 
των μελών που τυχόν διαφωνούν. 

12. Το αξίωμα του μέλους του Διοικητικού Συμβουλίου 
είναι τιμητικό και άμισθο. 

Άρθρο 9 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμαπου αφορά στη διοίκηση και στη λειτουργία του, στη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση των σκοπών του, πά¬ 
ντοτε όμως σύμφωνα με τις διατάξεις της συστατικής 

πράξης, του παρόντος οργανισμού, του Α.Ν. 2039/39 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Αποφασίζει για τη σύσταση Παραρτημάτωντου ιδρύ¬ 
ματος σε διάφορες πόλεις της Ελλάδας και στην αλλοδα¬ 
πή και για τον τρόπο της λειτουργίας τους. 

3. Αποφασίζει για την σύσταση νομικών προσώπων του 
ιδρύματος σε διάφορες πόλεις της Ελλάδας και στην αλ¬ 
λοδαπή και για τον τρόπο της λειτουργίας τους. 

4. Αποφασίζει για την σύσταση επιτροπών του ιδρύμα¬ 
τος στην αλλοδαπή και για τον τρόπο λειτουργίας τους. 

5. Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το Νόμο Αρχή τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του Α.Ν. 2039/39 και 
του από 20.12.1939 Β.Δ/τος (ΦΕΚ 552/Α/1939). 

6. Μαζί με τον απολογισμό καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και πα¬ 
θητικού του ιδρύματος. Οι προϋπολογισμοί, απολογισμοί 
και ισολογισμοί υποβάλλονται και στην Ιερά Σύνοδο του 
Πατριαρχείου Αλεξανδρείας και πόσης Αφρικής για επι¬ 
ψήφιση, πριν από την αποστολή τους στην αρμόδια από 
το νόμο Κρατική Αρχή, για έγκριση. 

7. Εγκρίνει τους προϋπολογισμούς και απολογισμούς 
των Τμημάτων του ιδρύματος. 

8. Χρηματοδοτεί τα Τμήματα του ιδρύματος, με βάση 
τους προϋπολογισμούς τους, παρακολουθεί τη λειτουρ¬ 
γία τους και κατευθύνει τη δραστηριότητα τούτων για να 
επιτύχουν καλλίτερα την πραγματοποίηση των ειδικότε¬ 
ρων σκοπών τους. 

9. Διορίζει τα μέλη των Διοικουσών Επιτροπών κάθε 
Τμήματος. Ο Πρόεδρος της Διοικούσας Επιτροπής κάθε 
Τμήματος ενημερώνει το Διοικητικό Συμβούλιο για τις 
δραστηριότητες του αντίστοιχου Τμήματος. Στην περί¬ 
πτωση αυτή μπορεί να καλείται να παρίσταται άνευ ψή¬ 
φου στη σχετική συνεδρίαση του Διοικητικού Συμβουλί¬ 
ου. 

10. Αποδέχεται ή αποποιείται κληρονομιές, κληροδο¬ 
σίες δωρεές. 

11. Αποφασίζει για τη σύναψη δανείων 

12. Αποφασίζει για την αξιοποίηση της ακίνητης περι¬ 
ουσίας του ιδρύματος. Η σχετική απόφαση πρέπει να 
εγκρίνεται από την Ιερά Σύνοδο του Πατριαρχείου Αλε¬ 
ξανδρείας. 

13. Προσλαμβάνει το Γενικό Διευθυντή και αποφασίζει 
για την αμοιβή του. 

14. Προσλαμβάνει το αναγκαίο προσωπικό για την εξυ¬ 
πηρέτηση των λειτουργικών αναγκών του ιδρύματος, με 
την προϋπόθεση όμως ότι υπάρχει αντίστοιχη πίστωση 
στον εγκεκριμένο προϋπολογισμό του, προσδιορίζει τα 
δικαιώματα, τις υποχρεώσεις και τα ειδικότερα καθήκο¬ 
ντα αυτού, καθώς και την αμοιβή του, σύμφωνα με τους 
όρους των συλλογικών συμβάσεων εργασίας και τις δια¬ 
τάξεις γενικότερα της εργατικής νομοθεσίας. 

15. Αποφασίζει την απονομή τιμητικών διακρίσεων σε 
φυσικά ή νομικά πρόσωπα, που προσέφεραν σημαντικές 
υπηρεσίες στο ίδρυμα. 

16. Αποφασίζει για κάθε θέμα που αφορά την εσωτερι¬ 
κή λειτουργία αυτού και των Διοικουσών Επιτροπών Τμη¬ 
μάτων ανάλογα με τις παρουσιαζόμενες ανάγκες και 
αφού λάβει υπόψη του τις σχετικές εισηγήσεις των Διοι- 
κουσών Επιτροπώντων Τμημάτων. 


Άρθρο 10 

Καθήκοντα Προέδρου του Διοικητικού Συμβουλίου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κέθ τρίτο, αυτοπροσώπως ή 
με πληρεξούσιό του, που ορίζεται με απόφαση του Διοι¬ 
κητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη και λήξη αυ¬ 
τών και διευθύνει τις συζητήσεις. Οι προσκλήσεις για συ¬ 
νεδρίαση στέλνονται στα μέλη του Διοικητικού Συμβουλί¬ 
ου πέντε (5) τουλάχιστον μέρες πριν από την συνεδρίαση. 

γ) Καταρτίζει, βοηθούμενος από το Γενικό Διευθυντή 
του ιδρύματος, την ημερήσια διάταξη των θεμάτων που 
θα συζητηθούν την οποία και υπογράφει. 

Θέμα που δεν περιλαμβάνεται σ’ αυτή δεν συζητείται, 
εκτός αν πρόκειται για επείγουσα υπόθεση και συμφωνή¬ 
σει γι αυτό η πλειοψηφία των παρόντων μελών του Διοι¬ 
κητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου ή στο Γ ενικό Διευθυντή. 

ε) Αλληλογραφεί με τις Αρχές και υπογράφει άλατα έγ¬ 
γραφα του Διοικητικού Συμβουλίου. 

στ) Ασκεί εποπτεία και έλεγχο στο προσωπικό του ιδρύ¬ 
ματος και γενικά εκτελεί τις αποφάσεις και όλες τις ειδι¬ 
κές εντολές που του αναθέτει το Διοικητικό Συμβούλιο. 

ζ) Ενθαρρύνει και κατευθύνει τα όργανα του ιδρύματος 
τόσο τα εργαζόμενα με αμοιβή, όσο και εκείνα που προ¬ 
σφέρουν τις υπηρεσίες τους εθελοντικά, για να ανταπο- 
κρίνονται πληρέστερα στην αποστολή τους. 

η) Εποπτεύει τον συντονισμό του όλου έργου του ιδρύ¬ 
ματος και ενημερώνει τα Διοικητικά όργανα αυτού για τη 
λειτουργία και τις ανάγκες του ιδρύματος. 

θ) Υπογράφει όλα τα έγγραφα του ιδρύματος προς τρί¬ 
τους, καθώς και τα γραμμάτια είσπραξης. 

1. Τον Πρόεδρο, όταν απουσιάζει ή κωλύεται, τον ανα¬ 
πληρώνει πλήρως ο Αντιπρόεδρος και σε περίπτωση 
απουσίας ή κωλύματος τούτου, άλλο μέλος του Διοικητι¬ 
κού Συμβουλίου, που ορίζεται με απόφαση αυτού. 

Άρθρο 11 

Καθήκοντα Γραμματέατου Διοικητικού Συμβουλίου. 

1. Ο Γραμματέας του Διοικητικού Συμβουλίου. 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάσσει τα έγγραφα, τα βιβλία (εκτός από τα δια¬ 
χειριστικά) και τη σφραγίδα του ιδρύματος καιευθύνεται 
για την καταστροφή ή απώλεια τούτων. 

2. Ο Γ ραμματέας, εφόσον κρίνεται αιτιολογημένα απα¬ 
ραίτητο από το Διοικητικό Συμβούλιο (λόγω ειδικών συν¬ 
θηκών), μπορεί να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. ΤονΓραμματέα, όταν απουσιάζει ή κωλύεται, τον ανα- 

πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 12 

Καθήκοντα Ταμία του Διοικητικού Συμβουλίου 

Ο Ταμίας του Διοικητικού Συμβουλίου: 

α) Εισπράττει όλα τα έσοδα, τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

Άρθρο 13 

Γ ενικός Διευθυντής του ιδρύματος 

1. Ως Γ ενικός Διευθυντής του ιδρύματος ορίζεται πρό¬ 
σωπο κατάλληλο και με πείρα, για να αναλάβει τις ευθύ¬ 
νες της εκτέλεσης και εφαρμογής των αποφάσεωντου Δι¬ 
οικητικού Συμβουλίου και γενικά το συντονισμό της πο¬ 
ρείας και των δραστηριοτήτων των Τμημάτων αυτού. 

2. Ο Γ ενικός Διευθυντής δεν μπορεί να είναι ταυτόχρο¬ 
να και μέλος του Διοικητικού Συμβουλίου. 

3. Ειδικότερα ο Γενικός Διευθυντής: 

α) Συνεργάζεται με τον Πρόεδρο για τη σύνταξη της 
ημερήσιας διάταξης κάθε συνεδρίασης του Διοικητικού 
Συμβουλίου του ιδρύματος. 

β) Φροντίζει για την εύρυθμη και αποτελεσματική λει¬ 
τουργία του ιδρύματος 

γ) Αποτελεί το κύριο εκτελεστικό όργανο των αποφάσε- 
ωντου Διοικητικού Συμβουλίου και το κύριο συντονιστικό 
όργανο των δραστηριοτήτων αυτού, σε σχέση μετά επί 
μέρους Τμήματα του ιδρύματος. 

Άρθρο 14 

Διοικούσες Επιτροπές 

1. Σε κάθε τμήμα προΐσταται επταμελής Διοικούσα Επι¬ 
τροπή οριζόμενη από το Διοικητικό Συμβούλιο. 

2. Ο Πρόεδρος της Διοικούσας Επιτροπής κάθε Τμήμα¬ 
τος μπορεί να παρίσταται προσκαλούμενος προς τούτο 
στις συνεδριάσεις του Διοικητικού Συμβουλίου. Ο αριθ¬ 
μός των μελών της Διοικούσας Επιτροπής είναι δυνατό να 
μειωθεί, κατά την κρίση του Διοικητικού Συμβουλίου. 

3. Η θητεία των μελών κάθε Διοικούσας Επιτροπής, εί- 
ναιτριετής, αλλάτα μέλη της είναι επανεκλέξιμα. Η θητεία 
τους αρχίζει την 1η Απριλίου και λήγει την 31η Μαρτίου 
του τελευταίου (τρίτου) έτους. 

4. Τα μέλη κάθε Διοικούσας Επιτροπής εκλέγουν μετα¬ 
ξύ τους με απόφασή τους που λαμβάνεται στην πρώτη 
συνεδρίαση από το διορισμό τους, τον Αντιπρόεδρο και 
το Γραμματέα αυτής. 


5. Η Διοικούσα Επιτροπή κάθε Τμήματος συνεδριάζει 
έγκυρα, όταν τα παρόντα μέλη είναι περισσότερα από τα 
απάντα, Μεταξύ των παρόντων πρέπει υποχρεωτικά να εί¬ 
ναι ο Πρόεδρος ή ο νόμιμος αναπληρωτής του. 

6. Οι αποφάσεις αυτής λαμβάνονται με πλειοψηφία των 
παρόντων μελών. Σε περίπτωση ισοψηφίας, ισχύει η γνώ¬ 
μη με την οποία συντάσσεται ο Πρόεδρος. 

7. Κατά τα λοιπά εφαρμόζονται αναλόγως οι διατάξεις 
του άρθρου 8 του παρόντος οργανισμού. 

Άρθρο 15 

Αρμοδιότητες Διοικουσών Επιτροπών. 

Η Διοικούσα Επιτροπή κάθε Τμήματος: 

α) Φροντίζει για την πραγματοποίηση του αντίστοιχου 
σκοπού του Τμήματος και διαχειρίζεται τα προοριζόμενα 
προς τούτο χρηματικά μέσα που υπάρχουν στο Ταμείο 
του ιδρύματος, καθώς και τα άλλα μέσα που υπάρχουν 
στη διάθεση. 

β) Καταρτίζει τον προϋπολογισμό, τον απολογισμό και 
τον ισολογισμό του αντίστοιχου Τμήματος, τους οποίους 
και υποβάλλει στο Διοικητικό Συμβούλιο για έγκριση και 

γ) Συνάπτει συμβάσεις παροχής υπηρεσιών με ειδικούς 
επιστήμονες, ερευνητές, τεχνικούς, μεταφραστές, κλπ. 
και προσδιορίζει την αποζημίωσή τους. 

Άρθρο 16 

Καθήκοντα Προέδρου, Αντιπροέδρου και 
Γ ραμματέα Διοικούσας Επιτροπής κάθε Τμήματος. 

1. Ο Πρόεδρος, ο Αντιπρόεδρος και ο Γραμματέας της 
Διοικούσας Επιτροπής κάθε Τμήματος έχει ανάλογα κα¬ 
θήκοντα με αυτά των αντίστοιχων μελών του Διοικητικού 
Συμβουλίου του ιδρύματος, όπως αυτά περιγράφονται 
στα άρθρα 10 και 11 του παρόντος οργανισμού. 

2. Ο Πρόεδρος της Διοικούσας Επιτροπής κάθε Τμήμα¬ 
τος ή ο νόμιμος αναπληρωτής του εκπροσωπεί τούτο και 
υπογράφει όλα τα έγγραφα αυτού προς τρίτους. 

3. Οι πληρωμές και οι εισπράξεις κάθε Τμήματος γίνο¬ 
νται από το ταμείο του ιδρύματος, με χρεωστικά ή πιστω¬ 
τικά σημειώματα, αντίστοιχα, τα οποία υπογράφονται 
από τον Πρόεδρο της Διοικούσας Επιτροπής ή το νόμιμο 
αναπληρωτή του και από το Γ ραμματέα αυτής. 

Άρθρο 17 

Οικονομική διαχείριση 

1. Η οικονομική διαχείριση του ιδρύματος και των Τμη¬ 
μάτων που περιλαμβάνει ετήσια περίοδο, η οποία αρχίζει 
την 1η Ιανουάριου καιλήγειτην31ηΔεκεμβρίουτου ίδιου 
έτους. 

2. Κατ’ εξαίρεση, η πρώτη διαχειριστική περίοδος του 
ιδρύματος αρχίζει απάτην ημέρα δημοσίευσης στην Εφη¬ 
μερίδα της Κυβέρνησης του παρόντος και λήγει την 31η 
Δεκεμβρίου του επόμενου έτους. 

3. Η οικονομική διαχείριση γίνεται με βάση προϋπολογι¬ 
σμούς και απολογισμούς εσόδων και εξόδων, που καταρ¬ 
τίζονται σύμφωνα με τις διατάξεις των άρθρων 101 και 
102 του Α.Ν. 2039/39 και του από 20.12.1939, σχετικούς 
Β.Δ./τος (ΦΕΚ522/Α722.12.1939) 

4. Οι προϋπολογισμοί των Τμημάτων ενσωματώνονται 
στο γενικό προϋπολογισμό του ιδρύματος. 

5. Με απόφαση του Διοικητικού Συμβουλίου εγκρίνεται 
ο Κανονισμός Οικονομικής Διαχείρισης του Ιδρύματος. 

Άρθρο 18 
Βιβλία και Στοιχεία 

Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται, με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο κινητής και ακίνητης περιουσίας του ιδρύμα¬ 
τος. 

ε) Βιβλίο ευεργετών και δωρητών. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής θεωρημένα από τον 
Πρόεδρο. 

Εκτός από τα παραπάνω βιβλία και στοιχεία το Διοικητι¬ 
κό Συμβούλιο αποφασίζει την τήρηση και άλλων βιβλίων 
και στοιχείων, τα οποία κρίνει ότι είναι απαραίτητα για την 
παρακολούθηση της διαχείρισης της περιουσίας του 
ιδρύματος και της εκτέλεσης των σκοπών του. 

Άρθρο 19 

Τροποποίηση οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί, ως προς τις μη θεμελιώδεις διατάξεις 
του, με Προεδρικό Διάταγμα, ύστερα από πρόταση του 
Διοικητικού Συμβουλίου που συνεδριάζει με πλήρη απαρ¬ 
τία πέντε (5) μελών και αποφασίζει κατά πλειοψηφία αυ¬ 
τών. 

Άρθρο 20 

Διάλυση του ιδρύματος - Τύχη περιουσίας αυτού 

Το ίδρυμα διαλύεται όταν και όπως ο νόμος ορίζει, κα¬ 
θώς επίσης όταν, με πράξη της Διοίκησης ή με απόφαση 
των Δικαστηρίων, μεταβληθούν οι σκοποί του ιδρύματος, 
χωρίς τη σύμφωνη γνώμη του Πατριαρχείου Αλεξανδρεί¬ 
ας και πόσης Αφρικής. 

Σε περίπτωση διάλυσης του ιδρύματος, η περιουσία 
του περιέχεται στο Πατριαρχείο Αλεξανδρείας και πόσης 
Αφρικής, από το οποίο θα διορίζονται εκκαθαριστές της 
περιουσίας αυτού. 

Άρθρο 21 

Εποπτεία 

1. Η εποπτεία επί του Ιδρύματος ασκείται από τους 
Υπουργούς Οικονομίας και Οικονομικών και Εξωτερικών. 

2. Το ίδρυμα ελέγχεται ετησίως από ορκωτούς λογιστές 
το πόρισμα των οποίων, μαζί με τον Απολογισμό υποβάλ¬ 
λεται προς έγκριση στον Υπουργό Οικονομίας και Οικο¬ 
νομικών. Ο Υπουργός Οικονομίας και Οικονομικών δικαι¬ 
ούται πριν την έγκριση του Απολογισμού να διατάξει επα¬ 
νέλεγχο ή δειγματοληπτικό έλεγχο από Οικονομικούς 
Επιθεωρητές. 

Στους Υπουργούς Εθνικής Παιδείας & Θρησκευμάτων 
και Πολιτισμού και στους Υφυπουργούς Οικονομίας και 
Οικονομικών, Εξωτερικών και Υγείας - Πρόνοιας, αναθέ¬ 


τουμε τη δημοσίευση και εκτέλεση του παρόντος Διατάγ¬ 
ματος. 

Αθήνα, 18 Δεκεμβρίου 2003 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΕΞΩΤΕΡΙΚΩΝ 

ΑΠ. ΦΩΤΙΑΔΗΣ I. ΜΑΓΚΡΙΩΤΗΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΥΦΥΠ. ΥΓΕΙΑΣ ΚΑΙ ΠΡΟΝΟΙΑΣ 

Π. ΕΥΘΥΜΙΟΥ Β. ΚΟΝΤΟΓΙΑΝΝΟΠΟΥΛΟΣ 

ΠΟΛΙΤΙΣΜΟΥ 

Ε. ΒΕΝΙΖΕΛΟΣ 

-♦- 

ΑΠΟΦΑΣΕΙ Σ 

Αριθ. ΥΠΠΟ/ΓΔΑΠΚ/ΑΡΧ/Β1 /Φ26/74822/5901 (2) 

Χαρακτηρισμός ως νεώτερου μνημείου του Ιερού Ναού 
της Γέννησης του Χριστού του επονομαζόμενου Χρι- 
στοκοπίδη στην περιοχή Ψυρρή στην Αθήνα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Νόμο 1558/85 (ΦΕΚ/137/Α726.7.1985) «Κυβέρνη¬ 
ση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 (ΦΕΚ 743/Β7 
29.11.90) Κ.Υ.Α. «Εξαίρεση από τον περιορισμό των τριών 
υπογραφών» σε συνδυασμό με την ΥΠΠΟ/ΓΝΟΣ/11536/ 
10.3.1992 (ΦΕΚ 210/Β724.3.1992) «Παράλληλη άσκηση 
αρμοδιοτήτων από τον Υπουργό Πολιτισμού κ.λπ.». 

3. Την ΥΠΠΟ/ΓΝΟΣ/57631/21.11.1997 Υ.Α. «Τροποποί¬ 
ηση Υ.Α. για μεταβίβαση αρμοδιοτήτων». 

4. Τις διατάξεις (άρθρο 6, παρ. 1β και παρ. 4) του Ν. 
3028/2002 «Για την προστασίατων Αρχαιοτήτων και εν γέ- 
νειτης Πολιτιστικής Κληρονομιάς». 

5. Το άρθρο 45 του Οργανισμού του Υπουργείου Πολι¬ 
τισμού, Π.Δ. 191/10.6.2003, ΦΕΚ 146/Α713.6.2003. 

6. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην 49/ 
12.11.2003 συνεδρία του, αποφασίζουμε: 

ΧαρακτηρίζουμετονΙ.Ν. της Γέννησηςτου Χριστού, του 
επονομαζόμενου Χριστοκοπίδη, ο οποίος βρίσκεται στην 
περιοχή Ψυρρή των Αθηνών, ως νεώτερο μνημείο, λόγω 
της ιστορικής και καλλιτεχνικής αξίας του. 

Πρόκειται για τρίκλιτη βασιλική με τρούλο και ενσωμα¬ 
τωμένα δύο κωδωνοστάσια στα δυτικά, η ανέγερση της 
οποίας χρονολογείται στο 1860. Στην ίδια θέση προϋπήρ- 
χε μεταβυζαντινός ναός και ερείπια αρχαίου ναού. Ο να¬ 
ός ήταν κτητορικός και ανήκε στην οικογένεια Κοπίδη 
στην οποία οφείλει και την προσωνυμία Χριστοκοπίδη. 
Σύμφωνα με την παράδοση ο προγενέστερος μεταβυζα¬ 
ντινός ναός είχε λειτουργήσει και ως κρυφό Σχολειό στα 
χρόνια της Τουρκοκρατίας, ενώ χρησιμοποιήθηκε για την 
στέγαση του Αρείου Πάγου, την εποχή της αντιβασιλείας. 

Ο ναός διατηρεί τοιχογραφίες του τέλους του 19ου και 
των αρχών του 20ου αιώνα, οι οποίες είναι ιδιαίτερα επι¬ 
μελημένες. Την ίδια εποχή χρονολογείται και ο γλυπτός 
διάκοσμος, σημαντικός από καλλιτεχνικής απόψεως, ο 
οποίος αποδίδεται στον Νομικό. 

Από την παρούσα απόφαση δεν προκύπτει δαπάνη σε 
βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 23 Δεκεμβρίου 2003 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 536/347 (3) 

Τροποποίηση της 1518/20.12.2001 απόφασης του Δ.Σ. 
του Γ' Πε.Σ.Υ. Αττικής. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΓΠε.Σ.Υ.Π. ΑΤΤΙΚΗΣ 

Έχοντας υπόψη: 

1. ΤηνΥ4α/10483 Π.Π. 18 . 10.2001 Απόφαση του Υπουρ¬ 
γού Υγείας, Π ρόνοιας για την έναρξη λειτουργίας της Κε¬ 
ντρικής Υπηρεσίας του Γ' Πε.Σ.Υ. Αττικής. 

2. Την εγκύκλιο του Γεν. Γραμματέα ΥΙΟβ.οικ.Γ.Π. 
13201/5.10.2001. 

3. Την 1518/20.12.2001 Απόφαση του Δ.Σ. του Γ' Πε.Σ.Υ. 
Αττικής, που επικυρώθηκε στη Συνεδρία 16/18.12.2001. 

4. Το γεγονός ότι από τις διατάξεις αυτής της Απόφα¬ 


σης δεν προκαλείται δαπάνη σε βάρος του κρατικού προ¬ 
ϋπολογισμού. 

5. Τα όσα εκτέθηκαν στο πλαίσιο της συζήτησης του 
σχετικού θέματος στην 30/16.12.2003 συνεδρίαση του 
Δ.Σ., αποφασίζουμε: 

I. Τροποποιούμε την 1518/20.12.2001 Απόφαση του Δι¬ 
οικητικού Συμβουλίου του Γ Πε.Σ.Υ. Αττικής μόνο κατά το 
μέρος που αφορά στις αρμοδιότητες τοποθέτησης στε¬ 
λεχών με βαθμό Διευθυντή. 

II. Μεταβιβάζει στον Πρόεδρο - Γενικό Διευθυντή του Γ 
Πε.Σ.Υ.Π. Αττικής τις παραπάνω αρμοδιότητες οι οποίες 
περιγράφονται στο άρθρο 65 του Ν. 2683/99 και αφορούν 
στην τοποθέτηση στελεχών με βαθμό Διευθυντή. 

Κατά τα λοιπά ισχύει η ανωτέρω απόφαση του Διοικητι¬ 
κού Συμβουλίου του Γ' Πε.Σ.Υ.Π. Αττικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 15 Ιανουάριου 2004 

Ο Πρόεδρος - Γενικός Διευθυντής 
ΦΩΤΙΟΣ ΣΕΡΕΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




